《破山八咏·御赐钟》
宋代·刘拯

大声扣洪钟，万里来彤庭。
鸟闲栖影重，星淡云气清。
余音绕岩壑，林叶如回惊。
有客发深省，尘耳非谩倾。

作者简介：（?—约1107）宣州南陵人，字彦修。第进士。哲宗绍圣初为御史，劾范祖禹、黄庭坚等修神宗实录窜易增减，诬毁先帝。又论苏轼狂悖，请正其罪。进右正言，累迁给事中，黜知濠州，改广州。以吏部侍郎召还，迁户部尚书。因反对蔡京编次元祐党籍，罢知蕲州、润州。复为吏部尚书，昏愦不能举其职，左转工部，知同州，削职。